ម្ចាស់កាណូតទេសចរណ៍តវ៉ា ការកំណត់តម្លៃនិងដាក់វេន
នៅលើកាណូតទេសចរណ៍មួយក្នុងចំណោមកាណូតទេសចរណ៍ប្រមាណ២០ ដែលកំពុងចតតម្រៀបគ្នាជាជួរនៅតាមមាត់ច្រាំងទន្លេសាបក្នុងក្រុងភ្នំពេញ អ្នក ស្រីណាត ថាកំពុ
ដើម្បីស្តាប់ព័ត៌មាននេះ ស្រីណាតថាកំពុងអង្គុយសញ្ជប់សញ្ជឹងហាក់ដូចជាបង្កប់ទៅដោយទុក្ខព្រួយ ចំពោះរឿងអ្វីមួយ។ ដែលកំពុងចតតម្រៀបគ្នាជាជួរនៅតាមមាត់ច្រាំងទន្លេសាបក្នុងក្រុងភ្នំពេញអ្នក នៅលើកាណូតទេសចរណ៍មួយក្នុងចំណោមកាណូតទេសចរណ៍ប្រមាណ២០ អស់រយៈពេល២ថ្ងៃមកហើយម្ចាស់កាណូតដឹកភ្ញៀវទេសចរណ៍ឈ្មោះរ៉ាយុវ័យ ៤៨ឆ្នាំនេះមិនបានចេញកាណូតដឹកភ្ញៀវមួយជើងសោះ។ អ្នកស្រី ណាត ថាមានប្រសាសន៍ថាអ្នកស្រីបានជួបទិដ្ឋភាពបែបនេះស្ទើរជា ប្រចាំទៅហើយសព្វថ្ងៃនេះបន្ទាប់ពីអ្នកស្រីនិងម្ចាស់កាណូតទេសចរណ៍ចំនួន ៣០ផ្សេងទៀតត្រូវអាជ្ញាធរកំណត់ឱ្យចូលក្នុងសមាគមដឹកជញ្ជូនទេសចរណ៍ ផ្លូវទឹកភ្នំពេញកាលពីចុងឆ្នាំ២០០៩។ សមាគមនេះតម្រូវឱ្យម្ចាស់ទូកចេញដឹក ភ្ញៀវទៅតាមវេនម្តងម្នាក់និងទទួលយកថ្លៃសេវាពីអតិថិជនទៅតាមការកំណត់ របស់សមាគម។ ប៉ុន្តែបទបញ្ញតិនេះត្រូវបានម្ចាស់កាណូតចំនួនយ៉ាងតិច១០ដោយរួមទាំងអ្នក ស្រីណាតថាម្នាក់ផងដែរនោះអះអាងថា បានធ្វើឱ្យប៉ះពាល់ដល់មុខរបររកស៊ី របស់ពួកគេ។ អ្នកស្រីណាតថា មានប្រសាសន៍ថាការកំណត់វេនម្តងម្នាក់ដើម្បីដឹកភ្ញៀវជិះ កម្សាន្តនេះបានធ្វើឱ្យអ្នកស្រីបាត់បង់អតិថិជនដែលតែងតែមករកជួលកាណូត របស់អ្នកស្រីជិះកម្សាន្តដោយសារតែពួកគេមិនអាចជ្រើសរើសទូក ដែលពួក គេចង់បាន។ «គេឱ្យយើងចូលសមាគមរៀបជាវេនអីអញ្ចឹងទៅ ដល់ពេលអញ្ចឹងទៅភ្ញៀវខ្ញុំ ដែលធ្លាប់ចង់បានទូកខ្ញុំដែលស្អាតហ្នឹងគឺអត់បាន ព្រោះគេដាក់វេន។ ម៉ោទៅ ប៉ះទូកអត់ល្អទៅដល់អញ្ចឹងភ្ញៀវខ្ញុំខឹងដល់ហើយខ្ញុំត្រូវបាត់ចំណូលបាត់ខ្លាំង ណាស់។ភ្ញៀវក្នុងស្រុកបាត់សោះតែម្តង។ពីមុនមិនទាន់ចូលសមាគមខ្ញុំដឹក តែភ្ញៀវក្នុងស្រុកមួយថ្ងៃក៏បាន៥០ដុល្លារដែរ ។ ហ្នឹងតិចបំផុតហើយដល់ចូល សមាគមបានតែ១៧រៀលៗទេ»។ ភ្ញៀវដែលចង់ជិះកាណូតទេសចរណ៍កម្សាន្តបច្ចុប្បន្នត្រូវបង់ថ្លៃសេវាចំនួន២៣ ដុល្លារអាមេរិកក្នុងមួយម៉ោងសម្រាប់ការជិះកាណួតកម្សាន្តខ្នាតតូចចំណុះក្រោម ១៥នាក់៣៣ដុល្លារក្នុងមួយម៉ោងសម្រាប់កាណូតខ្នាតមធ្យមចំណុះក្រោម២៥ នាក់និង៤៣ដុល្លារក្នុងមួយម៉ោងសម្រាប់កាណូតខ្នាតធំដែលអាចដាក់មនុស្ស បានរហូតដល់៤០នាក់នេះបើយោងតាមលោក លី ពុទ្ធីប្រធានសមាគមដឹក ជញ្ជូនទេសចរណ៍ផ្លូវទឹកភ្នំពេញ។ កាលពីមុនភ្ញៀវចំណាយតិចជាងតម្លៃដែលបានកំណត់ថ្មីនេះពី៥ទៅ១៥ដុល្លារ អាស្រ័យទៅលើការចរចាត្រូវគ្នាជាមួយម្ចាស់ទូកផ្ទាល់តែម្តង។ លោក ណុះ អ៊ីប្រាហ៊ីមម្ចាស់កាណូតដឹកភ្ញៀវទេសចរណ៍ម្នាក់ទៀត បានមាន ប្រសាសន៍នៅលើកាណូតរបស់លោកថាការកំណត់តម្លៃខ្ពស់សម្រាប់សេវាដឹក ភ្ញៀវទេសចរណ៍នេះក៏បានធ្វើឱ្យភ្ញៀវជាច្រើនបាក់ទឹកចិត្តលែងមកជិះទូកលំហែ កម្សាន្តតទៅទៀតដែរ។ «សមាគមជាអ្នកកំណត់តម្លៃឱ្យយើង។បើយើងរត់សេរីពីមុនពេលខ្លះកាណូត ធំអញ្ចឹងយកតែ២០ដុល្លារឬ២៥ដុល្លារអញ្ចឹងហើយដល់សមាគមដាក់ដល់៤០ ដុល្លារវាខ្ពស់ តម្លៃរបស់គេ។ ដល់ពេលតម្លៃខ្ពស់អញ្ចឹងវាបញ្ហាសេដ្ឋកិច្ចពិភព លោកធ្លាក់ចុះផងដល់យើងតម្លៃខ្ពស់ផងភ្ញៀវបាត់អត់ហ៊ានមកទេ»។ លោកលីពុទ្ធីមានប្រសាសន៍ថាការកំណត់តម្លៃនិងការដាក់វេនសម្រាប់កាណូត នីមួយៗចេញដឹកភ្ញៀវម្តងម្នាក់នេះគឺដើម្បីបញ្ជៀសការប្រជែងដណ្តើមភ្ញៀវគ្នា និងដើម្បីបង្កាការទម្លាក់តម្លៃសេវាក្នុងចំណោមម្ចាស់កាណូតដែលមានកាណូត ច្រើនតែម្នាក់ឯង។ «វាទប់ស្កាត់ការប្រជែងគ្នាឧទារហណ៍ថា ភ្ញៀវមកអញ្ចឹងគេលែងប្រជែងគ្នា។ គេមានវេនរបស់គេ។ ឧទាហរណ៍ថា វេនលេខ១ចេញហើយបានដល់វេនលេខ ២។វេនលេខ២ចេញហើយបានវេនលេខ៣។ហើយបងប្អូនកាណូតគាត់លែង មានពេលមកឈ្លោះគ្នាមកប្រជែងគ្នាទៀតហើយ។គាត់មានពេលមកអង្គុយលើ កាណូតរបស់គាត់សម្អាតកាណូតគាត់ ហើយពេលភ្ញៀវមកអញ្ចឹងគាត់មិនចាំ បាច់រត់ត្រហេបត្រហបទៅរកភ្ញៀវទេ។ឥឡូវខាងសមាគមជូនទៅដល់កន្លែងតែ ម្តងមិនពិបាកច្រើនដូចលើកមុនទេ។ពីមុនគាត់ត្រូវអង្គុយចាំទាញដៃគេ»។ សូមបញ្ជាក់ថាកាណូតដឹកភ្ញៀវទេសចរណ៍នៅលើដងទន្លេសាបទាំងនេះបាន ក្លាយជាអ្នកទាក់ទាញភ្ញៀវទេសចរណ៍ដ៏សំខាន់មួយរបស់ទីក្រុងភ្នំពេញអស់ រយៈពេលជាច្រើនឆ្នាំមកហើយ។ យ៉ាងហោចណាស់ក៏មានភ្ញៀវទេសចរណ៍ជាមធ្យមប្រមាណ២០០រយនាក់ត្រូវគេ ប៉ាន់ប្រមាណថាបានជិះកាណូតទាំងនេះលំហែកម្សាន្តក្នុងមួយថ្ងៃៗ។ ភ្ញៀវទេស ចរណ៍ទាំងនេះមានទាំងភ្ញៀវជាតិ និងអន្តរជាតិត្រូវបានដឹកជញ្ជូនឱ្យទស្សនា ទេសភាពតាមដងទន្លេនិងទៅភូមិត្បាញសូត្រខ្មែរនៅកោះដាច់ ឬទស្សនាថ្ងៃលិច ជាដើម។ លោកឈួនសារិន អាយុ៣១ឆ្នាំបុគ្គលិកអង្គការក្រៅរដ្ឋាភិបាលមួយក្នុងទីក្រុង ភ្នំពេញដែលម្តងម្កាលបានជិះកាណូតលំហែកម្សាន្តនៅលើដងទន្លេសាបនេះជា មួយក្រុមគ្រួសារនិងអ្នករួមការងារនោះមានប្រសាសន៍ថាលោកធ្លាប់ចំណាយ ត្រឹមតែ២០ឬ២៥ដុល្លារក្នុងមួយម៉ោងសម្រាប់ការជិះកាណូតកំសាន្តខ្នាតមធ្យម។ ដូច្នេះលោកអះអាងថាបើតម្លៃសេវាខ្ពស់ជាងនេះនោះលោកអាចនឹងជៀសវាង ការលំហែកម្សាន្តតាមកាណូតនេះ។ «វាប៉ះពាល់ទៅនឹងថវិកាការចាយវាយរបស់យើង។យើងអាចធ្វើអ្វីផ្សេង»។ លោកច័ន្ទសុផល ប្រធានសមាគមសេដ្ឋកិច្ចកម្ពុជាបានមានប្រសាសន៍ថាការ កំណត់តម្លៃដើម្បីបង្កាការទម្លាក់តម្លៃខ្លាំងពេកក្នុងចំណោមដៃគូប្រកួតប្រជែងគឺ ជាប្រការល្អប៉ុន្តែលោកបញ្ជាក់ថាការប្រកួតប្រជែងដោយត្រឹមត្រូវនិងយុត្តិធម៌ គឺពិតជាមានសារៈសំខាន់ដើម្បីឱ្យមានការចំណេញទាំងអស់គ្នាគឺទាំងអ្នកផ្តល់ សេវានិងអ្នកទទួលសេវាដឹកជញ្ជូនភ្ញៀវទេសចរណ៍កម្សាន្តនេះ៕